एआईए र न्युटन बास्केटबल सेमिफाइनलमा
आयोजक अवेरनेस इन्टरनेसनल एकेडेमी (एआईए) र न्युटन एआईए थ्री अन थ्री बास्केटबल प्रतियोगिता शुक्रबार सेमिफाइनलमा पुगेका छन् ।
काठमाडौँ — आयोजक अवेरनेस इन्टरनेसनल एकेडेमी (एआईए) र न्युटन एआईए थ्री अन थ्री बास्केटबल प्रतियोगिता शुक्रबार सेमिफाइनलमा पुगेका छन् ।शंखमूलस्थित घरेलु कोर्टमा एआईएले नेपाल सेन्ट्रललाई १०–५ र न्युटनले एलिक्सरलाई ८–५ स्कोरले पराजित गरे । जुनियर ब्वाइजमै ज्ञान निकेतनले सनसाइनलाई ६–३ ले र काठमाडौं जेभियरले हेम्सलाई ५–४ ले हराएर सेमिफाइनल स्थान सुरक्षित गरे । सेमिफाइनलमा काठमाडौं जेभियरको भेट ज्ञान निकेतन र एआईएले न्युटनको सामना गर्नेछन् ।प्रतियोगिताको काठमाडौं महानगरपालिका वडा ३१ का अध्यक्ष सरोज ढकालले निर्णायक सुनील लामा र रमेश लामालाई बल हस्तान्तरण गरी उद्घाटन गरे ।